פירוסקאף (ספינת קיטור, 1783)

ממוזער|300px|דגם של ספינת קיטור (לא "פירוסקאף") שתכנן ז'ופרואה ב-1802 לצורך קבלת כתב פטנט; הדגם נבנה אחרי 1814. מאוספי המוזיאון הימי הלאומי בפריז.
"**פירוסקאף**" (בצרפתית: ***Pyroscaphe***) הייתה ספינת קיטור ניסיונית שתכנן ובנה המרקיז דה ז'וֹפְרוּאַה ד'אַבּאן (1832-1751)  בשנת 1783. הספינה הונעה על ידי משוטות (Paddle wheels) ונחשבת לספינה הראשונה בהיסטוריה שהונעה בהצלחה על ידי מנוע קיטור.

## ניסיונות ראשונים
דה ז'ופרואה, אציל צרפתי, התיידד בצעירותו עם הבנקאי ואיש העסקים פֶּרְייה , מי שהכניס את מנוע הקיטור של ואט לשימוש בצרפת. דרכו התוודע להנעה בקיטור. ב-1778 הוא תכנן ובנה סירת קיטור ניסיונית באורך 43 רגל (13 מ'), רוחב של "6-4 רגל והדחק כ-9 טון. הסירה הונעה על ידי שתי משוטות, אחת מכל צד, מסוג שנקרא בצרפתית "פַּלמִיפִּד" (palmipede paddles), כלומר דמוי "רגל של אווז". רוחב כל אחת מהכפות היה "3-2 רגל ואורכן "1-6, והן נעו במעגל ברדיוס של "8-5 רגל. את המשוטות סובב מנוע קיטור בעל שני צילינדרים אלכסוניים, קוטר הצילינדרים "22-4 אינץ' ואורך המהלך "64 אינץ', שעיקרון פעולתו כשל מנוע הקיטור האטמוספירי של ניוקומן. הצילינדרים היו עשויים מנחושת, וחוזקו מצדם החיצוני על ידי חישוקי ברזל. המנוע סובב את המשוטות באמצעות מנגנון של שרשרות. עם סיום הבנייה השיט דה ז'ופרואה את הסירה בנהר דוּ , אך מנגנון הנעת המשוטות התגלה כבלתי יעיל והניסיון נכשל.

## פירוסקאף
חמש שנים לאחר מכן, ב-1783, בנה דה ז'ופרואה ספינת קיטור שנייה, גדולה יותר, בשם "פירוסקאף". הספינה תוכננה במשותף עם חברו, הרוזן מוֹנָה דה-פוֹלוֹנֵי  , ונבנתה באֶקווי , ליד ליון. השם "פירוסקאף" הוא הלחם של שתי מילים ביוונית: σκάφη (skáphē) – "סירה" ו- πῦρ (pûr) – "אש", ומשמעותו – "ספינת קיטור" (bâteaux à vapeur). הספינה הייתה עשויה עץ ומידותיה היו: אורך כללי "148-5 רגל, אורך השדרית "135 רגל, רוחב הגוף "14-8 רגל, רוחב כולל המשוטות 28 רגל, שוקע "3-2 רגל וההדחק 182 טון.

מנוע הקיטור של הספינה היה בעל צילינדר אופקי אחד, מסוג פעולה כפולה, קוטר הצילינדר 25.6 אינץ' ואורך מהלך של 77 אינץ'. המנוע סובב שתי משוטות, אחת מכל צד של הספינה, שקוטרן "13-1 רגל ולכל אחת היו שמונה כפות באורך "6-4 רגל וברוחב "1-2 רגל. התנועה ממוט הבוכנה אל ציר המשוטות הועברה באמצעות מנגנון גלגלי שיניים וּמַחְגֵר (ratchet drive). את המנוע, דוד הקיטור ומכונות ההנעה בנו המהנדסים Messrs. Frèrejean מליון. העתקה מ-1830 של שרטוט מקורי של הספינה שמורה באוספי מוזיאון המדע בלונדון.

הפלגת המבחן הראשונה נערכה ב-15 ביולי 1783 בנהר סון במזרח צרפת, במהלכה שטה "פירוסקאף" כ-15 דקות נגד הזרם. הסתבר, כי הספק דוד הקיטור היה נמוך מדי ביחס לגודלה של הספינה. למיזם לא היה המשך בשל מחסור במימון וסירוב הממשלה לתמוך בפרויקט. עם פרוץ המהפכה הצרפתית ב-1789 נאלץ דה ז'ופרואה לעזוב את צרפת.

ב-1816, לאחר כינון הקיסרות הראשונה, שב דה ז'ופרואה לצרפת, ובנה ספינת קיטור ניסיונית נוספת בשם *Charles-Philippe*, אותה השיט בנהר סן. באותה שנה הוא גם רשם פטנט על המצאתו.

## ראו גם
* שארלוט דאנדס (ספינת קיטור, 1801)
* קלרמונט (ספינת קיטור, 1807)
* קומט (ספינת קיטור, 1812)

## לקריאה נוספת

* Griffith, Denis (1993). "Marine Engineering Development in the Nineteenth Century". In Robert Gardiner (editor), *The Advent of Steam – The Merchant Steamship before 1900*. London, Conway Maritime Press, 1993.
* Marquis Achille De Jouffroy, *Des Bâteaux à Vapeur etc.* Paris, L. Mathias Augustin, 1841. Digitized copy in books.google.
* Spratt, Hereward Philip (1958). *The Birth of the Steamboat*. London, C. Griffin. Digitized copy in Internet Archive.
* Woodcroft, B. (1846-1847): "Steam Naviagtion" in: *Transactions of the Society for the Encouragement of Arts & c. 1846-1847*. Vol. 1, part 1, New series, pp. 301-340. London.


## קישורים חיצוניים

* *Pyroscaphe* - Bateau à vapeur Jouffroy d'Abbans 1784. No. inventaire: 23 MG 1, Exposé Paris, palais de Chaillot, Musée national de la Marine. In: Internet Archive.
* "sketch of the Marquis Claude de Jouffroy d'Abban's design for his experimental steamboat the 'Pyroscaphe' (1783), scale 1:146, copied by Mr. R. Prosser (1830), English, from a French print c.1816. The Science Museum collections, London.
* Maquette de bateau, Bateau à vapeur ou pyroscaphe de Jouffroy d'Abbans. musée national de la Marine à Paris et Rochefort.


## הערות שוליים

קטגוריה:ספינות קיטור
קטגוריה:אוניות משוטה
קטגוריה:צרפת: המצאות